Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par Padomes kopējo nostāju, pieņemot priekšlikumu Eiropas Parlamenta un Padomes regulai, ar ko izveido Eiropas Inovāciju un tehnoloģiju institūtu /* COM/2008/0052 galīgā redakcija - COD 2006/0197 */





[pic] | EIROPAS KOPIENU KOMISIJA | Briselē, 29.1.2008 COM(2008) 52 galīgā redakcija 2006/0197 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju, pieņemot priekšlikumu Eiropas Parlamenta un Padomes Regulai, ar ko izveido Eiropas Inovāciju un tehnoloģiju institūtu 2006/0197 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju, pieņemot priekšlikumu Eiropas Parlamenta un Padomes Regulai, ar ko izveido Eiropas Inovāciju un tehnoloģiju institūtu 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei [(COM/2006/604, galīgā redakcija – 2006/0197/COD)]: | 2006. gada 20. oktobris | Eiropas Ekonomikas un sociālo lietu komitejas atzinuma datums: 2007/C 161/06 | 2007. gada 14. marts | Datums, kad pieņemta vispārējā pieeja (dok. Nr. 11058/07): | 2007. gada 25. jūnijs | Eiropas Parlamenta atzinuma datums (pirmais lasījums): | 2007. gada 26. septembris | Datums, kad pieņemta politiska vienošanās: | 2007. gada 23. novembris | Datums, kad pieņemta kopējā nostāja: | 2008. gada 21. janvāris | 2. KOMISIJAS PRIEKŠLIKUMA MĒRĶIS Saistībā ar Lisabonas stratēģiju ETI ir jauna iniciatīva, kas paredzēta, lai stiprinātu Eiropas Savienības un dalībvalstu inovāciju spēju, apvienojot zinību triādes izcilākos darbiniekus. Institūts būs izcilības paraugs inovāciju jomā, apvienojot kopīgā darbā akadēmisko aprindu, pētniecības iestāžu un uzņēmējdarbības pārstāvjus, lai Eiropa varētu efektīvāk risināt globalizācijas un uz zināšanām balstītas pasaules ekonomikas izvirzītos uzdevumus. To organizējot, par pamatu izmantos Zinību un inovāciju apvienības (partnerības starp augstskolām, pētniecības organizācijām, uzņēmumiem un citām ieinteresētajām personām inovāciju procesā). Šīs partnerības vadīs, koordinēs un vērtēs valde, kurā darbosies izcilākie uzņēmējdarbības, akadēmisko un pētniecības aprindu pārstāvji. Šīs iniciatīvas būtisks elements būs uzņēmējdarbības pārstāvju iesaistīšana visos stratēģijas un darbības līmeņos. 3. KOMENTĀRI PAR KOPĒJO NOSTĀJU 3.1 Vispārējs komentārs par kopējo nostāju Kopējās nostājas teksts pēc būtības un lielā mērā ir saskaņā ar Komisijas priekšlikumu, un tāpēc to var pilnībā atbalstīt. 3.2 Vienošanās, pieņemot kopējo nostāju Kopējā nostāja ir panākta intensīvās iestāžu sarunās, pēc Komisijas 2007. gada 19. septembra priekšlikuma par finanšu shēmas pārskatīšanu un rezolūcijas par ETI, ko 2007. gada 26. septembrī pieņēma Eiropas Parlaments. Pēc tam dažādās neformālās un tehniskās sanāksmēs ir norādīts uz iespējām panākt kompromisu vairākos neatrisinātos likumdošanas jautājumos. Vienlaikus ir notikušas diskusijas par ETI (un Galileo ) finansēšanu ar Padomes Budžeta komiteju un ar abām budžeta lēmējinstitūcijas nodaļām saistībā ar 2008. gada budžeta procedūru. ITRE komitejas priekšsēdētāja Angelika Niebler 2007. gada 20. novembrī apstiprināja, ka Eiropas Parlaments piekrīt teksta formulējumam, par ko 2007. gada 14. novembrī vienojās Pastāvīgo pārstāvju komiteja, un Komisijas deklarācijai (pēc vienošanās par ETI finansēšanu, skatīt turpmāk). Konkurētspējas padome 2007. gada 23. novembrī panāca politisku vienošanos par ETI izveidi. Padome un Eiropas Parlaments tajā pašā dienā vienojās par Galileo un ETI finansēšanu, piešķirot ETI EUR 309 miljonus laika posmam no 2008. līdz 2013. gadam. Galvenie sarunu jautājumi, kuros panākta vienprātība ir šādi. Izglītības dimensija . Ir panākta vienprātība par augstākās izglītības iestāžu definīciju un par grādiem un diplomiem. Zinību un inovāciju apvienību (ZIA) līdzdalība Kopienas programmās (17. apsvērums un 14. pants) . 14. panta teksts ir pārformulēts tā, lai neradītu pārliecību, ka visas ar ZIA saistītās administratīvās izmaksas, kas varētu būt ievērojamas, noteikti finansēs no Kopienas budžeta. Iesaistīto valstu definīcija (2. panta definīcijas) . Kopīgi vienojoties, vārds „ Eiropas ” ir svītrots pēc Eiropas Parlamenta priekšlikuma, bet Eiropas dimensija ir nostiprināta 7. panta 3. punktā. ETI apzīmējums (12. apsvērums un 8. pants). Ir panākts kompromiss starp Eiropas Parlamenta un Padomes nostāju (obligāts lietojums pret brīvprātīgu lietojumu). Jēdziens „izmēģinājuma fāze” (24. apsvērums un 19. pants). Ir aizstāts ar jēdzienu „ sākotnējā fāze ”. Pirmo ZIA jomas (24. apsvērums). Padome pēc Parlamenta lūguma piekrita 24. apsvērumā pievienot vārdus „ neizsīkstošie energoresursi ” un „ jaunās paaudzes IKT ”. Pēc Eiropas Parlamenta lūguma laika posms, kurā jāatlasa pirmās ZIA (24. apsvērums un 18. pants), ir saīsināts līdz 18 mēnešiem (iepriekš — 24). Priekšlikuma novērtējums un pārskatīšana, ko veic Komisija (16. panta 3. punkts) . Tika panākta vienošanās, ka Komisijas spēju pārskatīt regulu „ vajadzības gadījumā ” saistīs ar ETI novērtējumu. Atbalsta struktūras izveide (pielikuma 6. pants) . Sarunās noskaidrojās, ka regulā jāietver noteikums atbalsta struktūras sagatavošanai. Komisija, vienojoties ar citiem likumdevējiem, izskatīja vairākus risinājumus un uzskata, ka labākais risinājums būtu iekļaut statūtos jaunu pantu, kas tai pagaidām ļautu pieņemt juridiskus un finansiālus lēmumus ETI vārdā, līdz valde iecels direktoru. Identifikācijas komiteja (statūtu 1. pants) . Lai uzsvērtu to, ka Identifikācijas komiteja darbojas uz ad-hoc pamata, ir panākta vienošanās, ka to izmantos tikai, lai ieceltu pirmos valdes locekļus. Pēc Eiropas Parlamenta lūguma padarīt identifikācijas procesu atklātāku un informējošāku (attiecībā uz Parlamentu un Padomi), Padomes protokolam pievienoja šādu Komisijas deklarāciju: „Komisija informēs Padomi un EP par Identifikācijas komitejas locekļu kandidātu izvirzīšanu un tās pilnvarām. Komisija informēs Padomi un EP par atlases kritērijiem, ko izmantos Identifikācijas komiteja, atlasot pirmos valdes locekļus, pēc atklāta konsultāciju procesa. Komisija nekavējoties informēs Padomi un EP par Identifikācijas komitejas veiktās atlases rezultātiem, izraugoties pirmos valdes locekļus, un par valdes veiktās atlases rezultātiem, izraugoties turpmākos valdes locekļus. Komisija dos EP un Padomei laiku — vienu mēnesi —, lai iepazītos ar atlases rezultātiem. Pēc tam Komisija iecels valdes locekļus amatā. Komisija informēs Padomi un EP par priekšsēdētāju, ko ievēlējusi valde. Viedokļu apmaiņa ar priekšsēdētāju var notikt pēc viņa/viņas ievēlēšanas, pirms viņš/viņa sāk darbu.” . 4. SECINĀJUMS Kopējā nostāja atbilst Komisijas sākotnējā priekšlikuma mērķiem. Tāpēc Komisija atbalsta kopējās nostājas tekstu.